**Az előterjesztést előzetesen megtárgyalta:**

* Gazdasági és Városstratégiai Bizottság
* Oktatási és Szociális Bizottság
* Jogi és Társadalmi Kapcsolatok Bizottsága

**A határozati javaslatokat törvényességi szempontból megvizsgáltam:**

 /: Dr. Károlyi Ákos :/

 jegyző

**ELŐTERJESZTÉS**

**Szombathely Megyei Jogú Város Közgyűlésének 2018. szeptember 13-i ülésére**

**Javaslat az önkormányzat által alapított alapítványokkal kapcsolatos döntések meghozatalára**

1. *Az önkormányzat által alapított alapítványok éves beszámolóinak elfogadása*

Szombathely Megyei Jogú Város Önkormányzata 1991-ben létrehozta a „Szombathely Szent Márton városa” Jóléti Alapítványt (korábbi nevén: Szombathely Város Jóléti Alapítványa) és a Szombathelyért Közalapítványt (jogelődjét a Szombathelyért Alapítványt), 1993-ban a Kutyamenhely Alapítványt, 2001-ben pedig a „Savaria Történelmi Karnevál” Közhasznú Közalapítványt.

A szervezetek alapító okirataik, valamint az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény 1. § (2) bekezdés e) pontja alapján évente egyszer kötelesek beszámolni az alapítónak. Jelen napirend keretében a „Szombathely Szent Márton városa” Jóléti Alapítvány (1. sz. melléklet), a Szombathelyért Közalapítvány (2. sz. melléklet), a Kutyamenhely Alapítvány (4. sz. melléklet), valamint a „Savaria Történelmi Karnevál” Közhasznú Közalapítvány (6. sz. melléklet) 2017. évi működéséről adnak tájékoztatást az adott kuratóriumok elnökei.

A Polgári Törvénykönyvről szóló 2013. évi V. törvény 3:400. § (1) bekezdése, továbbá az alapító okiratok rendelkezései alapján az alapítványok és közalapítványok felügyelő bizottságai is kötelesek előző évi tevékenységükről az alapítónak beszámolni. Így jelen napirend keretében a Közgyűlés elé terjesztem a Szombathelyért Közalapítvány (3. sz. melléklet), a Kutyamenhely Alapítvány (5. sz. melléklet), valamint a „Savaria Történelmi Karnevál” Közhasznú Közalapítvány (7. sz. melléklet) felügyelő bizottságainak 2017. évi tevékenységéről szóló beszámolókat is.

Az alapítványok és közalapítványok kuratóriumainak és felügyelő bizottságainak beszámolói az előterjesztés mellékleteit képezik. Tájékoztatom a Tisztelt Közgyűlést, hogy a mellékletek terjedelmükre tekintettel csak elektronikus formában kerülnek kiküldésre. Elérhetőségük: www.szombathely.hu/kozgyules/e-kozgyules/2018.

Kérem a Tisztelt Közgyűlést, hogy az alapítványok és közalapítványok kuratóriumainak és felügyelő bizottságainak beszámolóit megtárgyalni és tudomásul venni szíveskedjék.

1. *A Szombathelyért Közalapítvánnyal kötött kölcsönszerződés módosítása*

A Közgyűlés 190/2015. (IV.16.) Kgy. számú és 261/2018. (VI.18.) Kgy. számú határozatai alapján Szombathely Megyei Jogú Város Önkormányzata (a továbbiakban: Hitelező) és a Szombathelyért Közalapítvány (a továbbiakban: Adós) 2015. augusztus 11. napján Kölcsönszerződést kötöttek 2017. december 31-i visszafizetési határidővel, Adós tartozásállományának és a Pannonsport Szervező Marketing Kft., valamint Adós között kialakult helyzet rendezése érdekében. Hitelező a Kölcsönszerződés értelmében 7.000.000,- Ft, azaz hétmillió forint összegű kölcsönt nyújtott Adós részére.

Kulics György, a Szombathelyért Közalapítvány kuratóriumának elnöke levélben fordult hozzám a Kölcsönszerződés módosítása érdekében. Kérelmében előadta, hogy a Közalapítvány 2017. december 31-i határidőig sem alapítói, sem egyéb támogatásban nem részesült, emiatt csak az alapítói vagyon, illetve törzstőke csökkentése árán tudná visszafizetni a kölcsönt, azonban ezzel működése ellehetetlenülne. Fentiekre tekintettel Elnök Úr kérte a visszafizetési határidő 2019. december 31. napjáig történő meghosszabbítását, javasolom a Tisztelt Közgyűlésnek ennek támogatását.

1. *Javaslat a „Savaria Történelmi Karnevál” Közhasznú Közalapítvány kuratóriumi tagjának megválasztására*

A Közgyűlés a 23/2015.(I.29.) Kgy. számú határozatával megválasztotta Szendi Zsuzsát a „Savaria Történelmi Karnevál” Közhasznú Közalapítvány kuratóriumi tagjának. Tájékoztatom a Tisztelt Közgyűlést, hogy Szendi Zsuzsa 2018. augusztus 3. napjával lemondott kuratóriumi tagsági tisztségéről, emiatt szükségessé vált a kuratóriumba új tag megválasztása.

A kuratóriumi tagok kinevezése az önkormányzati választásokat követő új Közgyűlés alakuló ülésétől számított 60. napig tart. Javasolom az új tagot is erre az időtartamra megválasztani. A kuratórium tagjának személyére a Közgyűlésen szóban teszek javaslatot.

Kérem a Tisztelt Közgyűlést, hogy a „Savaria Történelmi Karnevál” Közhasznú Közalapítvány kuratóriumának új tagját megválasztani szíveskedjék.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjék.

**Szombathely, 2018. „ ”**

|  |  |
| --- | --- |
|  | **/: Dr. Puskás Tivadar :/** |
|  |  |

**I.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a „Szombathely Szent Márton városa” Jóléti Alapítvány 2017. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Hamza István, a „Szombathely Szent Márton városa” Jóléti Alapítvány Kuratóriumának elnöke

**Határidő:** azonnal

**II.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány 2017. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Kulics György, a Szombathelyért Közalapítvány Kuratóriumának elnöke

**Határidő:** azonnal

**III.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a Szombathelyért Közalapítvány Felügyelő Bizottságának 2017. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

Vörösné Budai Mária, a Szombathelyért Közalapítvány Felügyelő Bizottságának elnöke

**Határidő:** azonnal

**IV.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány 2017. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

 Rónafalvi Róbert, a Kutyamenhely Alapítvány Kuratóriumának elnöke

**Határidő:** azonnal

**V.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a Kutyamenhely Alapítvány Felügyelő Bizottságának 2017. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

 Németh Tamás, a Kutyamenhely Alapítvány Felügyelő Bizottságának elnöke

**Határidő:** azonnal

**VI.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány 2017. évi működéséről szóló beszámolóját tudomásul veszi.

**Felelős:** Dr. Puskás Tivadar polgármester

Csapláros Andrea, a „Savaria Történelmi Karnevál” Közhasznú Közalapítvány Kuratóriumának elnöke

**Határidő:** azonnal

**VII.**

**HATÁROZATI JAVASLAT**

**……./2018. (IX.13.) Kgy. számú határozat**

Szombathely Megyei Jogú Város Közgyűlése, mint alapító a „Savaria Történelmi Karnevál” Közhasznú Közalapítvány Felügyelő Bizottságának 2017. évi tevékenységéről szóló beszámolóját tudomásul veszi.

**Felelős:** Dr. Puskás Tivadar polgármester

Farkas Csaba, a „Savaria Történelmi Karnevál” Közhasznú Közalapítvány Felügyelő Bizottságának elnöke

**Határidő:** azonnal

**VIII.**

**HATÁROZATI JAVASLAT**

**……/2018. (IX.13.) Kgy. számú határozat**

1. Szombathely Megyei Jogú Város Közgyűlése az előterjesztést megtárgyalta, és hozzájárul ahhoz, hogy a 61588-2/2015. iktatószámú kölcsönszerződés 4. pontja az alábbiak szerint módosuljon:

„4. Adós kötelezettséget vállal arra, hogy a kölcsönt **2019. december 31.** napjáig a Hitelezőnek visszafizeti.”

1. A Közgyűlés felhatalmazza a Polgármestert, hogy az Önkormányzat és a Szombathelyért Közalapítvány között létrejött kölcsönszerződés módosítását aláírja.

**Felelős:** Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

(a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője;

Stéger Gábor, a Közgazdasági és Adó Osztály vezetője

Dr. Telek Miklós, a Polgármesteri Kabinet vezetője)

 **Határidő:** azonnal (1. pont vonatkozásában)

 2018. október 15. (2. pont vonatkozásában)

**IX.**

**HATÁROZATI JAVASLAT**

**……./2018. (IX.13.) Kgy. számú határozat**

1. Szombathely Megyei Jogú Város Közgyűlése a „Savaria Történelmi Karnevál” Közhasznú Közalapítvány kuratóriuma új tagjának – a korábbi tag, Szendi Zsuzsa lemondása folytán megüresedett helyére – az önkormányzati választásokat követő új Közgyűlés alakuló ülésétől számított 60. napig az alábbi személyt választja meg:

 .........................................

A megválasztás a jogszabályban előírt elfogadó nyilatkozat és vagyonnyilatkozat megtételével válik hatályossá.

1. A Közgyűlés felkéri a polgármestert, hogy a módosítással egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változás nyilvántartásba vétele iránt a szükséges intézkedéseket tegye meg.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője)

**Határidő:** 2018. október 31.